Raportul in extenso este atașat. Mai jos sunt concluziile și recomandările noastre.

1.                 Pe baza EACCME 3.0 vom începe compilarea de date pentru o viitoare actualizare a Deciziei 12/2018, de exemplu pentru eventualitatea creditării pe baza numărului de participanți (similar cu EACCME) și nu pe durata acestora (de exemplu un eveniment cu 500 de participanți și cu o forță financiară foarte mare este taxat la fel ca un eveniment cu 25 de participanți dar de aceeași durată), sau un mix între cele două criterii, dar fără a complica procedura de creditare; de asemenea clarificarea unor aspecte privind lectorii, creditarea altor forme de EMC (citirea de materiale științifice pe diferite platforme creditabile sau platforme ale furnizorilor acreditați precum și evaluarea efectivă a acestor platforme), conflictul de interese legat de sesiunile/secțiunile firmelor, pe care le-am crezut depășite deja, dar revin periodic, etc. O platformă informatică pentru EMC va aduce cu siguranță și alte necesități de modificare a Deciziei și va permite poate o mai bună urmărire și analiză post-eveniment. Așa cum s-a menționat și aici la EACCME, nu ar trebui să fim o ”poliție” de evenimente, ci un reglementator de evenimente.

2.                  Numărul LEE a fost de 2.156 în 2022 și 2.080 în 2023. Evenimentele cu participanți între 1001-2000 au fost cele mai numeroase, în 2022, cele mai multe au fost sub 100 participanți. Între 2010 și 2023, numărul LEE a crescut de la 1.524 la 2.080. Pachetele de webinar-ii: trimise 35 (față de 24 în 2022). ELM: 293 în 2023 (269 în 2022 și 71 în 2010).

3.                 Au fost recenzate de către DPSI al CMR (un singur recenzor al NMA) pentru EACCME 53 de evenimente în 2023 (față de 54 evenimente în 2022) din totalul de 2.080 (LEE, eLearning, webinarii), ceea ce reprezintă 2,55% (față de 2,2% în 2022). Deși numărul evenimentelor recenzate de noi a fost cu unul mai puțin în 2023 (totuși au fost în total mai puține evenimente în 2023 față de 2022), suma încasată de CMR a fost mai mare în 2023 decât în 2022 (5.750 euro vs. 3.950 euro), adică în medie peste 108 euro pe eveniment (de la 73 euro pe eveniment în 2022), ceea ce poate însemna că evenimentele au avut mai mulți participanți per eveniment, de altfel lucru evidențiat și în statistica EACCME, care arată că evenimentele cele mai numeroase în 2023 au fost cele cu 1001-2000 de participanți (în 2022 au fost cele majoritar sub 100 participanți). De menționat că numărul de ECMECs depinde de numărul participaților și nu de numărul de zile precum numărul de credite din Decizia noastră. Acest număr de recenzii internaționale efectuat de noi pare mic, dar medicii români reprezintă doar 0,29% din toți medicii activi din UE, adică numărul de evenimente recenzate raportat la numărul de medici este de 9 ori mai mare. Putem afirma că raportat la numărul nostru de membri, CMR are în acest moment (dar a avut și în 2022) una din cele mai intense activități în acest domeniu dintre toate delegațiile Consiliului EACCME.

4.                 Informal, la sfârșitul întâlnirii, delegația noastră a fost întrebată de către unul din vicepreședinții UEMS dacă CMR ar dori să găzduiască unul din Consiliile UEMS din 2025 sau 2026 întrucât se întocmește calendarul acestora. Ar fi o bună oportunitate pentru noi de a ne promova interesele și de a consolida relațiile internaționale, dacă și BEx va considera oportun. Am spus că vom informa conducerea CMR și vom oferi un răspuns.