Subiect: Confirmare participare la Conferința Anuală ANSPDCP

Stimată doamnă Președinte,

Dorim să vă mulțumim pentru invitația adresată organizației noastre, Colegiu Medicilor din România de a participa la evenimentul anual organizat pe data de 25.01.2024 în calitate de Responsabil cu Protecția Datelor. Dorim să vă anunțăm că am participat la conferință însă nominal am confirmat din calitatea de Responsabil cu Protecția Datelor a Uniunii Naționale a Practicienilor în Insolvență din România (UNPIR).

Evenimentul a fost o oportunitate excelentă de a adânci cunoștințele și de a împărtăși experiențe relevante în domeniul protecției datelor, un domeniu de o importanță crucială pentru activitatea noastră. Am apreciat în mod deosebit statisticile oferite din studiile expuse, cazuistica dar și experiențele dumneavoastră din investigațiile desfășurate. 
Dorim să exprimăm gratitudinea noastră pentru organizarea conferinței și pentru oportunitatea de a participa la acest important forum de discuții alături de alți profesioniști și experți în domeniu.

Vă mulțumesc încă o dată pentru ospitalitatea și profesionalismul dumneavoastră și așteptăm cu interes viitoarele inițiative și evenimente organizate de ANSPDCP.

Cu respect,
Ionel Orza
AMPLUSNET S.R.L.
Responsabil cu Protecția Datelor
Colegiul Medicilor din România
