Stimate Domnule Ministru al Sănătății, 

numele meu este dr. Pap Martha, sunt dublu cetățean european, român și maghiar, am terminat Universitatea de Medicină și Farmacie din Târgu Mureș în anul 1997, iar după rezidențiat am susținut examenul de specialitate în 2002 și am devenit medic specialist de medicina familiei.
Din 2002 și până anul trecut, timp de 21 ani am lucrat ca medic de familie în județul Mureș; totdeauna am fost onestă, m-am dedicat profesiei, niciodată nu am avut probleme din punct de vedere profesional sau disciplinar! 
Din motive familiale anul trecut în iunie am predat cabinetul unui medic de familie mai tânăr, îndrăgit de comunitate, astfel ca nici un pacient nu a rămas fără îngrijire medicală nici o clipă, preluarea activității de către colegul meu a decurs foarte lin, grație sprijinului Casei Județene de Asigurări de Sănătate Mureș, si Colegiului Medicilor din județul Mureș.
Familia mea s-a mutat in Ungaria la sfârșitul anului trecut, fiind cetățeni maghiari, urmând ca eu să-i urmez, și să mă prezint la noul meu loc de muncă în Ungaria. Pe baza Certificatelor de Conformitate a diplomei de medic, respectiv medic specialist, în luna octombrie, anul trecut, am cerut recunoașterea acestora la forurile competente din Ungaria, dar, deoarece aceste certificate, eliberate de Ministerul Sănătății din România, NU au atestat competențele mele ca medic specialist conform Directivei nr 2005/36/CE articol 23, Ministerul Sănătății din Ungaria a cerut reconfirmarea acestora de către Ministerul Sănătății din România, în luna octombrie 2023. Spre disperarea mea, nici până la această dată nu s-a primit răspuns! 
Cu toate că LEGAL în termen de 30 zile trebuia să obținem răspunsul cerut, și au trecut 90 zile, nu mă bazez pe legea aprobării tacite! Însă dreptul meu, ca cetățean european, cu cetățenie în două țări, este de a putea lucra oriunde doresc în Uniunea Europeană, în domeniul meu profesional.
În Ungaria am locul de muncă pregătit, familia mă așteaptă cu disperare, iar eu sunt fără praxis deja de mai bine de jumătate de an!
Prin urmare, rog pe această cale URGENTAREA RECONFIRMĂRII COMPETENȚELOR MELE CĂTRE MINISTERUL UNGAR AL SĂNĂTĂȚII, având în vedere dorința noastră de reîntregire a familiei, nevoia mea de a lucra pentru a putea susține financiar familia noastră, respectiv dorința mea ca cetățean european de a lucra unde doresc in Uniunea Europeana.

Cu deosebită considerație, 

dr Pap Martha

Târgu-Mureș, 
str Solidarității 12

mobil: 0745004513
