Stimați colaboratori,

 

În calitatea CNRED din cadrul Ministerului Educației de Coordonator Național pentru Recunoașterea Calificărilor Profesionale, vă informăm că, în ultima perioadă, am constatat falsificarea documentelor de recunoaștere ”emise” cetățenilor terți care au un statut asimilat cetățenilor europeni. În speță, o serie de astfel de cetățeni au prezentat autorităților din Luxemburg ”atestate” false ”emise” de CNRED care ”atestau” recunoașterea diplomei obținute într-un stat terț cu diploma de licență-master, programul de studii Stomatologie.

Ca urmare a solicitărilor de informații adresate CMSR, CMR și CFR, CNRED a constatat că, pentru programele de studii Stomatologie, Medicină și Farmacie, un procent redus din cetățenii de mai sus care au solicitat recunoașterea la CNRED s-au adresat și autorității competente pentru obținerea dreptului de exercitare a profesiei pe teritoriul României, deși recunoașterea se efectuează numai pentru continuarea studiilor sau pentru accesul pe piața forței de muncă din România.

În plus, subliniem faptul că documentul de recunoaștere emis de CNRED face trimitere la art. 3. 3 și art. 2.2 din Directiva 2005/36/CE.