 Subsemnata Nitulescu Anca, medic primar ORL din municipiul Bucuresti, avand in vedere postarea in transparenta decizionala, pe site-ul Colegiului Medicilor din Romania, a propunerii de modificare a Codului de deontologie medicala, solicit urmatoarele:

 

1.  PRELUNGIREA PERIOADEI DE DEZBATERE A PROPUNERII DE MODIFICARE A CODULUI DE DEONTOLOGIE MEDICALA

Personal, am aflat foarte târziu de acest proiect. 

Sunt membră a Colegiului Medicilor din România si a Colegiului Medicilor din Municipiul Bucuresti, adresa mea de e-mail se afla in baza de date a acestor două Colegii Medicale, de la care primesc periodic mesaje. Totuși, niciuna dintre aceste două organizații profesionale nu a trimis nicio inștiintare prin poșta electronică referitor la acest proiect.

Chiar daca nu intră in atribuțiile CMR/CMB  să anunte membrii prin e-mail de diferite proiecte aflate in transparenta decizionala, totuși, fiind vorba de o modificare a Codului de deontologie al profesiei medicale, document fundamental, care privește pe absolut toți medicii, se putea găsi o cale suplimentară prin care medicii sa afle de acest proiect si să aibă timpul necesar sa il studieze.

 

2.  ORGANIZAREA UNEI DEZBATERI IN FORMAT MIXT, CU PREZENTA FIZICA LA SEDIUL CMR SI ONLINE, CARE SA FIE ANUNȚATĂ DIN TIMP TUTUROR MEMBRILOR CMR

O parte din modificările propuse sunt neclare (sau sunt formulate neclar). Trimitand doar prin e-mail niște sugestii, ele vor fi sau nu luate in considerare. Acesta nu este un dialog, nu este un proces democratic corect, așa cum presupune postarea in transparenta decizionala. 

 

 

Cu respect,

dr. Anca Nitulescu