„Stimată doamnă Eugenia Libotean,

Vă mulțumim pentru solicitarea trimisă către Colegiul Medicilor din România (CMR) și pentru interesul manifestat față de serviciile medicale din regiunea Maramureș.

Ne face plăcere să sprijinim informarea și accesul la servicii medicale de calitate. Totuși, trebuie să vă informăm că, în conformitate cu Regulamentul General privind Protecția Datelor (GDPR) și legislația specifică în vigoare privind protecția datelor cu caracter personal, CMR are obligația de a gestiona cu strictețe datele la care are acces, inclusiv informațiile privind cadrele medicale.

Fără un temei legal specific, cum ar fi o obligație legală care ne permite sau ne impune divulgarea acestor informații, ne vedem în imposibilitatea de a vă furniza lista solicitată. O divulgare neautorizată de date ne-ar pune în ipoteza unui incident pe care ar trebui să îl raportăm către A.N.S.P.D.C.P.

Dacă puteți furniza detalii suplimentare care să indice o obligație legală căreia îi putem da curs pentru a transmite datele, sau dacă există circumstanțe particulare care să permită acest schimb de informații în conformitate cu prevederile legale în materie de protecție a datelor, vă rugăm să ne informați, pentru a putea reevalua posibilitatea furnizării informațiilor solicitate.

Pentru orice alte întrebări sau clarificări, echipa noastră rămâne la dispoziția dvs. Vă mulțumim pentru înțelegere și vă asigurăm de întregul nostru sprijin în respectarea drepturilor privind protecția datelor.

Cu deosebit respect,