 Stimați colegi și dragi utilizatori IMI,
 
La data de 14.02.2024, Comisia Europeană a adoptat Raportul său anual cu privire la piața internă și competitivitate (Annual Single Market and Competitiveness Report), împreună cu Tabloul de bord al pieței interne (Single Market and Competitiveness Scoreboard) și Raportul SMET (2022–2023 Single Market Enforcement Taskforce)
 
Documentele sunt disponibile astfel:
 
1. Comunicatul de presă: aici
2. 2024 Annual Single Market and Competitiveness Report and two accompanying staff working documents: aici
3. Single Market and Competitiveness Scoreboard: aici
4. 2022–2023 Single Market Enforcement Taskforce (SMET) report: aici
 
În ceea ce privește utilizarea IMI, performanțele statelor membre sunt monitorizate de către Comisie, pe baza a cinci criterii de evaluare, prin Tabloul de bord al pieței interne.
După cum arătam și în luna decembrie a anului 2023, România își menține performanțele excelente.
Mai mult, rezultatele pentru trei dintre cei cinci indicatori de evaluare situează România în primele zece state membre în domeniile respective.
 
Astfel, în anul 2023, autoritățile competente din România au reușit să accepte în termen de 7 zile de la primire, 82% dintre cereri (peste media UE de 80%).
Este important ca autoritățile să accepte cererile pentru care dețin competențe, în termenul menționat, respectiv să înainteze, în cadrul aceluiași termen, cererile pentru care alte autorități sunt competente a furniza un răspuns.
Răspunsurile la cererile de informații primite au fost comunicate în termenul agreat cu autoritățile expeditoare în 82% dintre cazuri (media UE fiind de 88%).
O atenție sporită trebuie acordată termenelor de răspuns acceptate. Readucem în atenția dumneavoastră și faptul că termenul de răspuns propus de o autoritate expeditoare poate fi modificat, dar că acesta nu poate depăși un termen legal, dacă este incident.
Timpul mediu de răspuns la cererile de informații primite a fost de 14 zile (media UE fiind de 15 zile).
În ceea ce privește satisfacția omologilor, aceștia au fost mulțumiți cu privire la rapiditatea transmiterii unui răspuns de către autoritățile din România în 97% dintre cazuri (media UE fiind de 95%), precum și cu privire la eforturile depuse de către autoritățile naționale în 98% dintre cazuri (media UE fiind de 96%).
 
Documentul integral este disponibil la adresa https://single-market-scoreboard.ec.europa.eu/countries/romania_en
 
Întrucât prezentul mesaj este transmis exclusiv la adresele de email din IMI ale autorităților competente, vă adresez rugămintea de a disemina informațiile ce fac obiectul prezentului mesaj tuturor utilizatorilor IMI desemnați de către autoritățile competente pe care le reprezentați.
 
Mulțumim tuturor pentru eforturile depuse, pentru sprijinul acordat coordonatorului național IMI și buna colaborare.
 
Felicitări!