 invitatie conferinta instruire IMI
 

Având în vedere prevederile :

Legii nr. 200 din 25 mai 2004 privind recunoaşterea diplomelor şi calificărilor profesionale pentru profesiile reglementate din România,

Regulamentului nr. 1024/2012 al Parlamentului European și al Consiliului din 25 octombrie 2012 privind cooperarea administrativă prin intermediul Sistemului de informare al pieței interne și de abrogare a Deciziei 2008/49/CE a Comisiei („Regulamentul IMI”),

și ale Regulamentului de punere în aplicare (UE) nr. 983/2015 al Comisiei din 24 iunie 2015 privind procedura de eliberare a cardului  profesional european şi aplicarea  mecanismului  de alertă în temeiul Directivei 2005/36/CE a Parlamentului European şi a Consiliului,

 

Vă adresăm invitația de a participa la sesiunile de instruire a utilizatorilor IMI înregistraţi ce vor avea loc după cum urmează:

- 14 – 15 martie 2024 – Universitatea de Medicină și Farmacie „Grigore T. Popa” din Iași;

- 16 – 17 mai 2024 – Universitatea de Medicină, Farmacie, Științe și Tehnologie „George Emil Palade” din Târgu Mureș;

- 06 – 07 iunie 2024 – Universitatea de Științele Vieții „Regele Mihai I” din Timișoara;

- 18 – 20 septembrie 2024 – Academia de Studii Economice din București, cu precizarea că ziua de 20 septembrie 2024 este rezervată exclusiv prezentării Bazei de date europene RegProf și gestionării aplicațiilor electronice pentru Cardul Profesional European.

Temele instruirilor includ utilizarea Sistemului IMI privind gestionarea cererilor de informații, alertelor, notificărilor, administrarea conturilor de utilizator și informații referitoare la noile funcționalități ale platformei IMI.

În acest sens, vă rugăm să ne transmiteți până luni, 05 februarie a.c., sesiunea/sesiunile de instruire la care doriți să participați și numărul persoanelor participante, prin completarea formularului accesibil la adresa https://forms.gle/5crEi6g4txzuCUUT6 sau prin e-mail, la adresa iuliana.scarlat@edu.gov.ro.

Menționăm că detaliile organizatorice vor fi comunicate cu aprox. 30 de zile înainte de fiecare instruire. Eventualele cheltuieli ocazionate de deplasare (cheltuielile cu transportul, cazarea, masa și cheltuielile cu decontare ulterioară) vor fi suportate din bugetul propriu al fiecărei instituții.

 

 

Cu deosebită considerație,

 

 

Iuliana Scarlat

Consilier

