Aș vrea  câte informații în legătură cu spitalul de urgență oftalmologic din București. Ieri 12.07.2024 am fost cu tata în vârstă de 69 ani cu o dezlipire de retină la acest spital, venind 600 km până acolo, iar cei din spital au zis ca niciun doctor nu operează până luni, noi fiind caz de urgență. Aș dori să știu cum este posibil așa ceva în anul 2024, un spital cu o singură specializare să nu aibă doctor sa opereze urgențe, când de la spitalul din orașul nostru ne-a zis clar ca trebuie operat în 48h, altfel riscând să nu se mai facă bine.
De asistente nu mai zic, ca au fost foarte deranjate și ne-au certat ca am venit fără să sunăm înainte să nu cumva să le deranjăm de la bârfă și cafele. Empatie față de pacient, panicat și plângând nu mai zic, ca a fost zero. Am mai fost și noi la spitale, dar ca aici nu am văzut așa ceva. Poate un control inopinant la acele asistente care vin la muncă doar pentru salariu și dacă le deranjezi de la taină se supără. Dacă le pui întrebări, îți răspund de parcă noi am fost de vină ca am venit la dumnealor vineri seara, când la ora 1 s-a întâmplat dezlipirea. Să nu știi să faci un ecograf, să vin eu să le fac aparatul (ceea ce nu este normal, ca un om de rând să pună mâna pe acele aparate, care nu este specializat sau autorizat). Să îi pui pe un scaun fără hârtie, picături de dilatare și după să-i ordoni să stea pe pat, când pacientul nu mai vede nimic, și să nu întinzi o mână de ajutor. 
Sper să citească cineva acest e-mail, pentru ca și dvs aveți părinți și copii și cred ca ați vrea să fie tratați în condiții umane, nu mai vorbesc de curățenie și altele, ca nu asta e scopul acestui e-mail.