Către, 
Departamentul Profesional Științific și 
Departamentul Juridic

Vă înaintăm prezenta adresă cu solicitarea de ne comunica poziția oficială a CMR cu privire la interpretarea și aplicarea corectă a art. 5 din Decizia nr. 12/2018 al CN al CMR în cazul medicilor rezidenți, înscriși în Colegiu.

Art. 5. -

(1) Medicii aflaţi în activitate trebuie să acumuleze un număr minim de 200 de credite EMC/5 ani, din momentul înscrierii în CMR.

(2) Pentru a respecta principiul continuităţii educaţiei medicale, medicii prevăzuţi la alin. (1) vor acumula minimum 25 de credite EMC/an.

(3) În cazul în care nu se realizează numărul minim de credite EMC în termenul prevăzut la alin. (1), calitatea de membru al CMR, respectiv dreptul de a exercita profesia se suspendă până la realizarea acestuia conform prevederilor legale.
Întrucât art. menționat mai sus nu face distincție între medici și medici rezidenți, apreciem ca și în cazul rezidenților se aplică condiția referitoarea la credite, anume ca medicul să aibă 200 de credite EMC / 5 ani, cel mai târziu până la data obținerii examenului de specialitate și solicitarea eliberării avizului anual. 
Într-o speță actuală, dl. Citra Anton, medic rezident, membru al Colegiului Harghita și-a dat examenul de specialitate (în decembrie 2023) și solicită avizarea Certificatului de membru pentru specialitatea de medicină sportivă, fără să îndeplinească condiția ref. la credite, are numai 131 de credite.
Dânsul invocă practica din județul Cluj, unde - astfel cum susține el, împreună cu dna. președinte al Societății Române de Medicină sportivă, nu se aplică condiția referitoare la credite în cazul medicilor rezidenți și li se eliberează avizul.
În vederea interpretării și aplicării corecte a normelor în vigoare și asigurarea unei practici unitare la nivelul colegiilor teritoriale vă rugăm să ne trimiteți poziția oficială a CMR cu privire la acest aspect.

Cu stimă,
CMHR